જેથી પ્રદેશ પ્રમુખ જીતુભાઇ વાઘાણીએ તા. ૨૫મીના રોજ પાલિકામાં પક્ષ વિરૂધ્ધ મતદાન કરવા અને પક્ષ વિરૂધ્ધ કામગીરી કરવા બદલ પાલિકાના સભ્ય અક્ષયભાઇ પટેલ, શીતલબેન પટેલ, વનીતાબેન શાહ, ઝલકબેન સેવક, કલ્પેશભાઇ ભટ્ટ, મમતાબેન શાહ તથા ઉપેન્દ્રભાઇ ઉપાધ્યાયને સસ્પેન્ડ કરવાનો હુકમ કર્યો હતો. તેમજ સાત દિનમાં આ બાબતે ખુલાસો રજૂ કરવાનો હતો. પરંતુ આ સભ્યોએ જિલ્લા પ્રમુખ દેવુસિંહ ચૌહાણને રાજીનામુ આપવાના બદલે સોમવારે ગાંધીનગર પ્રદેશ કાર્યાલય કમલમમાં જઇને પ્રદેશ મહામંત્રી ભીખુભાઇ દલસાણિયાને રાજીનામું આપી દીધુ હતું. સાતેય સભ્યોએ સંપીને આપેલા રાજીનામાના કારણે નગરમાં ખળભળાટ મચી ગયો હતો. આગામી લોકસભાની ચૂંટણીમાં તેની ભાજપ અસર પડે તેમ છે.